《宝乘寺次何天衢韵》
明代·张弼

使节驻犹川，僧房借一眠。乡心苍海外，诗思白鸥前。

山耸森如戟，溪流直似弦。嗟予逐尘鞅，那得此留连。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。